Férfi 100 méteres pillangóúszás a 2016. évi nyári olimpiai játékokon
A 2016. évi nyári olimpiai játékokon az úszás férfi 100 méteres pillangóúszás versenyszámát augusztus 11-én és 12-én rendezték az Olympic Aquatics Stadiumban. Az aranyérmet a szingapúri Joseph Schooling nyerte. A második helyen hármas holtverseny alakult ki, három versenyző, Michael Phelps, Chad le Clos és Cseh László ezüstérmes lett. Bronzérmet nem osztottak ki. Pulai Bence a 26. helyen végzett.